OscarsborgOperaen

OscarsborgOperaen er en ideell stiftelse som produserer operaforestillinger for oppføring i borggården på Oscarsborg festning sommerstid, vanligvis i august.

Den hesteskoformede og relativt lille borggården på Oscarsborg har god akustikk til utendørsarena å være,Asbjørn Faleide Fristad: Militær elskovsdrikk! , kulturkompasset.com, 26. august 2013 og framføringene kan foregå uten mikrofoner og elektrisk forsterket lyd.Torkil Baden: Die Fledermaus in the Oslo Fjord , kulturkompasset.com, 14. august 2015.

 Historikk 
Oslofjord Operafestival ble stiftet i 1998Thorleif Andreassen: Stein Winge lar kanonskudd drønne under høstens «Tosca» ..., Oslopuls 3. juni / 7.august 2008 med daglig leder / operasjef Anne Felberg som en av fire initiativtakere.Om oss, oscarsborgoperaen.noAnne Felberg , levendeklassisk.no I 2007 ble navnet endret til OscarsborgOperaen.

Etter en økonomisk vanskelig tid fikk OscarsborgOperaen statsstøtte fra 2010,Mette Alsaker: Felberg klar for "elskovsdrikk", ringblad.no, 13. august 2013 og har som distriktsopera en fast post på statsbudsjettet. I tillegg mottas støtte av Akershus fylke, Frogn kommune og noen private aktører.  Billettsalget står for 50% av stiftelsens inntekter.

 Medvirkende 

 Hovedroller (utvalg) 

 2008 Tosca: sopranen Victoria Nava spilte operadivaen Floria Tosca, tenoren Thor Inge Falch var kunstneren Mario Cavaradossi og barytonen Espen Fegran var politisjef Scarpia.
 2013 Elskovsdrikken: Lina Johnson sang rollen som Adina og Ketil Støa rollen som NemorinoElskovsdrikken 2013, oscarsborgoperaen.no 
 2014 Rigoletto: David Curry var hertugen av Mantova og Fredrik Zetterström hadde tittelrollen.
 2015 Flaggermusen: Itziar Martinez Galdos sang Rosalinde og Jan Erik Fillan var Eisenstein.
 2016 Madama Butterfly: Eli Kristin Hanssveen som Cio-Cio-San og Henrik Engelsviken som BF Pinkerton. 
 2023 Kommandanten: Aleksander Nohr som oberst Birger Eriksen.

 Dirigenter (utvalg) 
Terje Boye Hansen ledet Tosca i 2008 og Rigoletto i 2014. I 2015 dirigerte Christian Eggen Flaggermusen og i 2016 var Peter Szilvay dirigent.

 Regissører (utvalg) 
Stein Winge har regissert flere oppsetninger; han regisserte Tryllefløyten i 1998 og 2003,Thorleif Andreassen: Operafest i tynn tråd, aftenposten.no/oslopuls, 25. mai 2008 Tosca i 2008 og Rigoletto i 2014. Ronald Rørvik regisserte Flaggermusen i 2015, og i 2016 var regien ved Mira Bartov.

 Orkester 
Også instrumentalistene varierer, eksempelvis var Kringkastingsorkestret operaorkester i 2008 og Oslofjord Kammerfilharmoni i 2016.Madama Butterfly på Oscarsborg fra 10. august , kulturkompasset.com

 Oscarsborg Operakor 
I 2008 ble Oscarsborg Operakor opprettet.

 Produksjoner 

 2023: Komandanten
 2017: Carmina BuranaOm oss -> Tidligere produksjoner, oscarsborgoperaen.no
 2016: Madama Butterfly
 2015: Flaggermusen
 2014: Rigoletto
 2013: Elskovsdrikken
 2012: Operafest 
 2011: Cavalleria rusticana og Bajazzo
 2010: Aïda
 2009: La bohème
 2008: Tosca
 2007: Den flyvende hollender
 2004: Den flyvende hollender
 2003: Tryllefløyten
 1998: Tryllefløyten

 Referanser 

 Eksterne lenker 
 Hjemmeside
 Aktuell oppsetning

 Anmeldelser, kulturkompasset.com

Kategori:Operahus i Norge
Kategori:Musikkfestivaler i Akershus
Kategori:Kultur i Frogn